CELEX: 31983R2936
Language: el
Date: 1983-10-20 00:00:00
Title: Κανονισμός (ΕΟΚ) αριθ. 2936/83 της Επιτροπής της 20ής Οκτωβρίου 1983 που τροποποιεί τον κανονισμό (ΕΟΚ) αριθ. 2541/83 περί της εφαρμογής των συμπληρωματικών μέτρων που επιφυλάσσονται για τους έχοντες συνάψει συμφωνητικά μακροπρόθεσμης αποθεματοποίησης ορισμένων επιτραπέζιων οίνων για την περίοδο εμπορίας 1982/83

Avis juridique important

|

31983R2936

Κανονισμός (ΕΟΚ) αριθ. 2936/83 της Επιτροπής της 20ής Οκτωβρίου 1983 που τροποποιεί τον κανονισμό (ΕΟΚ) αριθ. 2541/83 περί της εφαρμογής των συμπληρωματικών μέτρων που επιφυλάσσονται για τους έχοντες συνάψει συμφωνητικά μακροπρόθεσμης αποθεματοποίησης ορισμένων επιτραπέζιων οίνων για την περίοδο εμπορίας 1982/83  

Επίσημη Εφημερίδα αριθ. L 288 της 21/10/1983 σ. 0019

***** ΚΑΝΟΝΙΣΜΟΣ (ΕΟΚ) αριθ. 2936/83 ΤΗΣ ΕΠΙΤΡΟΠΗΣ  της 20ής Οκτωβρίου 1983  που τροποποιεί τον κανονισμό (ΕΟΚ) αριθ. 2541/83 περί της εφαρμογής των συμπληρωματικών μέτρων που επιφυλάσσονται για τους έχοντες συνάψει συμφωνητικά μακροπρόθεσμης αποθεματοποίησης ορισμένων επιτραπέζιων οίνων για την περίοδο εμπορίας 1982/83  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1595/83 (2), και ιδίως το άρθρο 12α παράγραφος 5,  Εκτιμώντας:  ότι ο κανονισμός (ΕΟΚ) αριθ. 1059/83 της Επιτροπής της 29ης Απριλίου 1983 σχετικά με τα συμφωνητικά αποθεματοποίησης για τον επιτραπέζιο οίνο, το γλεύκος σταφυλής, το συμπυκνωμένο γλεύκος σταφυλής και το διορθωμένο συμπυκνωμένο γλεύκος σταφυλής (3), όπως τροποποιήθηκε από τον κανονισμό (ΕΟΚ) αριθ. 2405/83 (4), προβλέπει στο άρθρο 5 ότι, με αποτέλεσμα από την 1η Σεπτεμβρίου 1983, περιορίζεται ο αριθμός των συμφωνητικών αποθεματοποίησης που μπορούν να συνάψουν οι παραγωγοί·  ότι ο κανονισμός (ΕΟΚ) αριθ. 2541/83 της Επιτροπής (5) δίδει, στους έχοντες συνάψει συμφωνητικά μακροπρόθεσμης αποθεματοποίησης για την περίοδο εμπορίας 1982/83 σύμφωνα με τις διατάξεις του κανονισμού (ΕΟΚ) αριθ. 3476/82 της Επιτροπής (6), τη δυνατότητα να συνάψουν ένα ή περισσότερα συμφωνητικά αποθεματοποίησης για περίοδο τεσσάρων μηνών για μια ορισμένη ποσότητα οίνων που αποτελούν αντικείμενο μακροπρόθεσμων συμφωνητικών που έχουν λήξει·  ότι τα εν λόγω μακροπρόθεσμα συμφωνητικά έχουν συναφθεί πριν από την έναρξη ισχύος της διάταξης που περιορίζει τον αριθμό των συμφωνητικών· ότι ενδείκνυται, ως εκ τούτου, για να αποφευχθεί κάθε διοικητική δυσκολία, να προβλεφθεί παρέκκλιση με μεταβατικό χαρακτήρα, για την εφαρμογή του κανονισμού (ΕΟΚ) αριθ. 2541/83, από τον κανόνα που περιορίζει τον αριθμό των συμφωνητικών αποθεματοποίησης για τα συμφωνητικά που έχουν συναφθεί κατ' εφαρμογή του άρθρου 12α του κανονισμού (ΕΟΚ) αριθ. 337/79·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 2541/83, προστίθεται το ακόλουθο εδάφιο:  «Ο αριθμός των συμφωνητικών αποθεματοποίησης για περίοδο τεσσάρων μηνών, που αναφέρεται στο πρώτο εδάφιο δεύτερη περίπτωση, μπορεί, κατά παρέκκλιση από το άρθρο 5 παράγραφος 1 πρώτη περίπτωση του κανονισμού (ΕΟΚ) αριθ. 1059/83, να είναι μεγαλύτερος από δύο, χωρίς όμως να υπερβαίνει τον αριθμό των μακροπρόθεσμων συμφωνητικών αποθεματοποίησης που κατέχει ο ενδιαφερόμενος παραγωγός και που έχουν λήξει.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 16 Σεπτεμβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Οκτωβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 163 της 22. 6. 1983, σ. 48.  (3) ΕΕ αριθ. L 116 της 30. 4. 1983, σ. 77.  (4) ΕΕ αριθ. L 236 της 28. 8. 1983, σ. 12.  (5) ΕΕ αριθ. L 250 της 10. 9. 1983, σ. 10.  (6) ΕΕ αριθ. L 365 της 24. 12. 1982, σ. 38.